NER บวก 3% โบรกฯชูเป้า 9 บ. ชี้กำไร Q2 “นิวไฮ” แตะ 400 ลบ. อวดยีลด์ 5.5%
NER บวก 3% โบรกฯชี้ไตรมาส 2 โอกาสทำกำไรนิวไฮแตะ 400 ลบ. รับออเดอร์หนุน พร้อมมั่นใจยอดสั่งซื้อแน่นยาวถึงสิ้นปี ฟากเทรดค่า PE เพียง 7 เท่า และ Dividend Yield ราว 5.5% แนะนำ “ซื้อ” ราคาเป้าหมาย 9 บ.
7 ก.ค. 2564

ผู้สื่อข่าวรายงานว่าวันนี้ (7 ก.ค. 2564) ราคาหุ้นบริษัท นอร์ทอีส รับเบอร์ จำกัด (มหาชน) หรือ NER ณ เวลา 10.23น. อยู่ที่ระดับ 7.20 บาท เพิ่มขึ้น 0.20 บาท หรือ 2.86% โดยทำจุดสูงสุดที่ 7.20 บาท และทำจุดต่ำสุดที่ 7.00 บาท ด้วยมูลค่าการซื้อขาย 156.59 ล้านบาท

บริษัทหลักทรัพย์ฟินันเซียไซรัส จำกัด (มหาชน) ประเมินต่อหุ้น NER ว่าโดยคาดกำไรไตรมาส 2/2564 จะเติบโตโดดเด่น อยู่ที่ 400 ล้านบาท เพิ่มขึ้น 9% จากไตรมาสก่อน และเพิ่มขึ้น 78% จากงวดเดียวกันของปีก่อน ซึ่งถือเป็นการทำสถิติใหม่ต่อเนื่องจากปริมาณการขายที่โตต่อเนื่อง ขณะที่คำสั่งซื้อปัจจุบันยาวถึงไตรมาส 4/2564 แล้ว
ทั้งนี้ทางฝ่ายวิจัยคาดการณ์กำไรปี 2564 โตราว 1 เท่าตัวจากปีก่อนเป็น 1.60 -1.70 พันล้านบาท ขณะที่ด้านการประเมินมูลค่า (Valuation) ยังถูกมาก ซึ่งเทรดค่า PE เพียง 7 เท่า และให้อัตราผลตอบแทนจากเงินปันผล (Dividend Yield) 5.5% ยังคงแนะนำ “ซื้อ” ราคาเป้าหมาย 9 บาท
อย่างไรก็ตามตามสัญญาณเทคนิค โดยให้แนวรับ 6.80 บาท แนวต้าน 7.10, 7.50 บาท